सबैजसो क्षेत्रका प्रदेश सभा तथा प्रतिनिधिसभा सदस्यका उम्मेदवारहरू पार्टीका चुनावी घोषणापत्र आ–आफ्ना सम्पर्क कार्यालयमा थन्क्याएर मतदाताका घरदैलोमा पुगिरहेका छन् । उनीहरूका अनुसार, पार्टी केन्द्रको घोषणापत्रमा स्थानीय विकास, शिक्षा, स्वास्थ्य, रोजगारी जस्ता जल्दाबल्दा विषय समेटिएका छैनन् । वाम गठबन्धनका तर्फबाट कैलाली क्षेत्र नं. १ मा प्रतिनिधिसभा सदस्य उम्मेदवार एमालेकी गरिमा शाह भन्छिन्, “यो क्षेत्रमा हामी जे गर्न सक्छौं, त्यो केन्द्रको घोषणापत्रमा छैन ।”
